**Pregled nalog za izvajanje študentskih anket UL**

Poleg priprav, opisanih v [Izvedbenih priporočilih](http://ul.1ka.si/db/3/10/Gradiva/Izvedbena_priporocila_za_izvedbo_studentskih_anket/?&p1=1)[[1]](#footnote-1) za tehnično izvedbo študentskih anket, mora UL poskrbeti, da se v fazi implementacije zagotovi podpora pri interpretacijah Izvedbenih priporočil, predvsem v pogledu koordinacije, izvedbe in dokumentacije procesov - vloga študijskega referata, vloga in pristojnost ponudnika visokošolske informatike - ter načel za dostop do analiz in podatkov v članici

Za uspešno in poenoteno izvedbo anket v letu 2015/16 (in kasneje) pa so – poleg podpore Izvedbenim priporočilom - s strani UL potrebne še dodatne aktivnosti, ki so tudi že nakazane v Izvedbenih priporočilih. V tem okviru bi UL morala za vse članice, ki so se vključile v projekt, poskrbeti in uskladiti naslednje vidike:

1. skupna promocija (vsebina sporočil, utemeljitev, motivacija, timing)
2. vsebinsko (npr. poenoten nagovor študentom) in časovno usklajevanje procesov (npr. začetek/zaključek aktivnosti, monitoring nad potekom, odstopanja in posebnosti oziroma probleme)
3. odobritve za prilagoditve vprašalnikov ali odstopanja od priporočenih načel
4. vzpostavitev ukrepov ali celo sankcij, če članica UL ne sodeluje
5. razdelava principov in obveznosti glede dostopa do podatkov in analiz za potrebe UL
6. poenotenje za usmeritve, izjave in procedure za varovanje zaupnosti in tajnosti podatkov
7. organizacija, izvedba in zagotavljanje izobraževanja in podpore,
8. usklajevanje dostopa do podatkov, diseminacijo znotraj članice in arhiviranja
9. imenovanje odgovorne osebe ali telesa na UL, ki skrbi za celoten projekt, njegovo izvajanje, spremljanje ter morebitne intervencije, hkrati pa komunicira s predstavniki vseh članic
10. kontinuirano komuniciranje in usklajevanje s članicami in izvajalci (Talpas, FDV).

Dodatno pa lahko UL poskrbi še za:

* Izvedba v angleščini, če je to na članici zaželeno in urejeno[[2]](#footnote-2). Pri tem se izberejo nastavitve, da študenti na začetku izberejo jezik. Za lektorirane prevode standardiziranih anket in analiz poskrbi UL.
* Predmetno specifičnim kompetencam smo se za enkrat odrekli, sicer velja: *Kasnejša alternativa je, da UL doreče[[3]](#footnote-3) in koordinira postopek za pripravo in vnos kompetenc, torej za vsak predmet posebej, kot je predvideno v učnih načrtih, kar zahteva sodelovanje UL in članic. Vnos mora biti metodološko tudi čim bolj prilagojen za avtomatičen prenos v vprašalnik.*

Poleg ključnih tehničnih aktivnosti velja izrecno izpostaviti še **kontinuirane aktivnosti**:

* UL skrbi za koordinacijo spremljanje procesov, komunikacijo in intervencije, kot tudi kontinuirano implementacijo za vse zgoraj navedene aktivnosti
* FDV oziroma vzdrževalci 1KA skrbijo za tehnično podporo, odgovarjajoči nadzor in intervencije ter kvartalno poročanje članicam in UL o poteku procesov
* Članice poskrbijo za kontinuirano spremljanje procesov in intervencije
* Ponudnik visokošolske informatike (npr. VIS - Talpas) skrbi za nemoteno podporo in intervencije

|  |  |  |  |
| --- | --- | --- | --- |
|   | **TABELA 1: AKTIVNOSTI IZVAJANJA ANKET UL 2015/2016** |   |   |
|  |   |   |   |   |
|  | **ČLANICE** | **1KA (FDV)** | **Visokošolska informatika (VI)\*\*\*** | **UL** |
| **avgust** | seminar  | prenos na ARNES oblak, inštalacija in testiranje aplikacije v oblaku, seminar | tri procedure: enkripcija, integracija 1KA in priprava šifrantov, seminar | plan dela, organizacijaseminarja za članice |
| **september** | **testiranje procedur (z VI),** **vnos podatkov za šifrant X1** test šifranta X1 z 1KA  | komunikacija in koordinacija s članicami za testiranje treh procedur, predvsem izdelava in test šifranta X1 | testiranje procedur  |  |
| **oktober** | **opcije za dodajanje vprašanj, opcije za analize (z 1KA); opcija za vklop pred 15.12 ter opcija za 12urni zamik (z VI)** | inštalacija in prilagoditev anket PRED, PO, SPLOŠNA (logo, dodatna vprašanja, lastna verzija, dostop…), poziv članicam za opcije in nastavitve izpisov |  izvoz X1 (31.10.)\* priprava na implementacijo 12urnega zamika in morebitnega vklopa pred 15.12 |   |
| **november** | morebitno reševanje težav  | uvoz in prenos X1 v 1KA preko VIS | pomoč pri prenosu X1 (po potrebi) |   |
| **december** | morebitno reševanje težav | aktiviranje\*\* anket PRED in PO (15.12),  | vklop\*\* PRED in PO (15.12) |   |
| **januar** | opcijsko ažuriranje stanja za študente X2 (splošna anketa) | uvoz X2 na 1KA s strani UL (31.1) |   |  izvoz X2 (31.1) |
| **februar** |    | aktiviranje splošne ankete (20.02)  | vklop splošne ankete (20.02)  |   |
| **april** | opcijsko ažuriranje X1 (drugi semester) | opcijski uvoz ažuriranega šifranta X1 v 1KA preko VIS (30.4) | opcijski izvoz ažuriranega šifranta X1 |  |
| **maj** | **ažuriranje DR študentov (Y1)****opcije za DR vprašalnik**  | inštalacija in prilagoditev (logotipi, dodatna vprašanja) anket za DR študij |  vklop\*\* ankete PRED (10.5) za drugi  semester (anketa PO je že vklopljena) |   |
| **junij** | morebitno reševanje težav | uvoz in prenos Y1 v 1KA (30.5) iz UL | pomoč pri izvozu šifrantov (po potrebi) | izvoz Y1 (30.5) |
| **julij** | premik začetka? | aktiviranje dr anket (10.7) | vklop doktorske ankete (10.7) | premik začetka? |
| **avgust** | priprava na 2016/2017  |  priprava na 2016/2017  |  priprava na 2016/2017  |  priprava na 2016/2017  |
| **september** | morebitno reševanje težav | deaktiviranje vseh anket (1.10) | izklop povezav na vse ankete (1.10). |   |
| **oktober** | morebitno reševanje težav, prevzem rezultatov,notranja diseminacija, arhiviranje rezultatov | izdelava analiz, prenos PDFjev za ankete PRED in PO na UL, posredovanje ostalih PDFjev članicam (direktno ali preko UL?) | prevzem in prikaz rezultatov PDFjev iz UL za ankete PRED in PO za pedagoge v individualnem profilu spletnega referata sistema VIS | posredovanje PDFjev za PRED in PO, iz UL na VIS, prevzem vseh podatkov in analiz in arhiviranje |

\* Visokošolski sistem pošlje šifrant X1 na stanje na dan 31.10.2015; lahko se določi še podrobne izvedbene roke, ki se jih mora članica držati, npr. če bo članica posegala v šifrant predmetov in izvajalcev X1 (npr. izločanje izvajalcev z manj kot 5 ur pri predmetu, izločanje predmetov brez kontaktnih ur ipd – glej [Priporočila](http://ul.1ka.si/db/3/10/Gradiva/Izvedbena_priporocila_za_izvedbo_studentskih_anket/?&p1=1), stran 13.
\*\* možne so posebnosti pri posameznih članicah
\*\*\* VIS pomeni katerikoli visokošolski informacijski sistem (npr. Talpas)
\*\*\*\* rdeče so obarvani obvezni datumi, **vijolično** pa so ključne aktivnosti študijskih referatov članic, **modro** pa ključne aktivnosti koordinatorjev na članicah

1. http://ul.1ka.si/db/3/10/Gradiva/Izvedbena\_priporocila\_za\_izvedbo\_studentskih\_anket/?&p1=1 [↑](#footnote-ref-1)
2. *V pilotni anketi ta opcija sicer ni bila ponujena. Delovni prevodi vprašalnikov so sicer tudi na strani ul.1ka.si.* [↑](#footnote-ref-2)
3. ***Metodološka pripomba:*** *Ker pa se učni načrti pripravljajo spomladi, bi morali za 2015/16 zelo pohiteti. Decembra 2015 namreč lahko sprašujemo le o izvedbah predmetov, kot so bile predvidene v učnih načrtih.* [↑](#footnote-ref-3)